ยุทธพงศ์ ซัด บิ๊กตู่ ร่ำรวยผิดปกติ ขุด บ.ซื้อที่ 600 ล้าน ตั้งมาแค่ 7 วัน 
นายยุทธพงศ์ จรัสเสถียร จัดหนัก บิ๊กตู่ร่ำรวยผิดปกติ จากปมซื้อขายที่ดิน 600 ล้าน ของบิดานายกฯ ตั้งข้อสงสัย บริษัทที่มาซื้อที่ดิน ตั้งมาได้แค่ 7 วัน หาเงินจำนวนมากมาซื้อได้อย่างไร วันที่ 24 ก.พ. ที่รัฐสภา แยกเกียกกาย นายยุทธพงศ์ จรัสเสถียร ส.ส.มหาสารคาม พรรคเพื่อไทย กล่าวอภิปรายไม่ไว้วางใจ พล.อ.ประยุทธ์ จันทร์โอชา นายกรัฐมนตรี และ รมว.กลาโหม โดยชี้ข้อที่จะพูดนี้ นายกฯ ต้องตอบเอง 1.คุณประยุทธ์ นายกฯ มีการกระทำขัดกันแห่งผลประโยชน์ ขอกล่าวหา นายกฯ ร่ำรวยผิดปกติ 2.คุณประยุทธ์ กระทำการละเมิดหลักนิติธรรมตามรัฐธรรมนูญ ทำให้รัฐเสียหาย ไม่นำพาให้เกิดความเสียหายทั้งนี้ ส.ส.พรรคภูมิใจไทย ได้ลุกขึ้นประท้วง ว่าอยากให้นายยุทธพงศ์เรียกใช้สรรพนามเรียกนายกรัฐมนตรีว่า คุณประยุทธ์ ขอให้ประธานวินิจฉัย ซึ่งนายชวน หลีกภัย ประธานสภาผู้แทนราษฎรก็ได้วินิจฉัยว่า คนเรากิริยามารยาทไม่เหมือนกัน เรียกคุณประยุทธ์เหมาะสมแล้ว แต่พฤติกรรมที่ไม่เหมาะสม ผมไม่มีสิทธิ์ไปสั่งไม่ให้เรียกได้จากนั้น นายยุทธพงศ์ กล่าวต่อว่า กระบวนการตรวจสอบนายกรัฐมนตรีในสภาได้ขาดหายไปเป็นเวลา 6 ปีเศษ กระผมขอกล่าวหา คุณประยุทธ์ มีการเขียนด้วยมือลบด้วยเท้า ขอกล่าวหาคุณประยุทธ์ร่ำรวยผิดปกติ ตั้งแต่ 24 ส.ค. 2557 ถึงวันนี้เป็นเวลากว่า 6 ปีแล้ว แล้วก็มีปัญหาอภินิหารทางกฎหมาย เพราะมีประกาศ ป.ป.ช. ทั้งนี้การยื่นบัญชีทรัพย์สินและหนี้สินของรัฐ ขอกล่าวหาว่าคุณประยุทธ์ร่ำรวยผิดปกติ รายรับรายจ่ายที่บัญชีทรัพย์สินก็ไม่สัมพันธ์กัน จนผิดปกติวิสัย นายยุทธพงศ์ ยังแจกแจงกลางสภาว่า รายจ่าย พล.อ.ประยุทธ์ ที่มอบเงินให้ น้องชาย ลูกชาย และญาติ อื่นๆ เป็นเงินกว่า 400 ล้านบาทจึงตั้งข้อสงสัยว่า พล.อ.ประยุทธ์ ไปเอาเงินมาจากไหนมากมาย ตอนเป็น ผบ.ทบ. มีเงิน 128 ล้าน บาทแล้วไปเอาเงินมาจากไหนอีก 466 ล้านบาท โดยบิดาคุณประยุทธ์ได้ขายที่ดินให้กับบริษัทเอกชนทำอสังหาริมทรัพย์ไป 600 ล้าน โดยบอกว่าผู้ซื้อเดินทางมาเอง แล้วผู้ซื้อก็ได้มอบแคชเชียร์เช็ค 600 ล้านบาทให้ผู้ขาย ต่อมาก็ทำสัญญาซื้อ-ขาย บิดาของคุณประยุทธ์ได้มอบเงิน 540 ล้านให้บุตรชายคนโต คือ พล.อ.ประยุทธ์ ดูแลแบ่งให้พี่น้องต่อไปส.ส.มหาสารคาม กล่าวอีกว่า เรื่องนี้ถ้าเป็นวิญญูชน ผมคงไม่เอามาอภิปรายในสภาหรอกครับ ที่ดินมันไม่ใช่ที่ดินแต่มันเป็นบ่อตกปลาครับ คนซื้อใครมันจะมาซื้อครับ มันถึงผิดปกติ การซื้อขายที่ดินนี้เป็นเงินตั้ง 600 ล้าน แล้วเงินกว่า 400 กว่าล้านก็มาอยู่ในบัญชีคุณประยุทธ์ คุณประยุทธ์ต้องมาตอบนะครับ เพราะเรื่องนี้ไม่มีใครรู้ ว่าที่ดินแปลงนี้เป็นบ่อตกปลาที่ดิน 50 ไร่ ราคาประเมินที่ดินกว่า 197 ล้านบาท อันนี้ราคาประเมินที่ดินแต่นี่เป็นบ่อตกปลา ต้นทุนฝั่งผู้ซื้อ 600 ล้านบาท ผมเชื่อว่า ถ้าไม่หลับตาซื้อไม่มีใครซื้อหรอกครับ ราคาตั้ง 600 ล้าน ซื้อบ่อตกปลานี่มันเป็นข้อสงสัยว่า ใครเป็นผู้เจรจาซื้อขายที่ดินบิดา พล.อ.ประยุทธ์ ผมไม่อาจกล่าวหา คุณประยุทธ์ การซื้อขายที่ดินเป็นการฟอกเงินหรือไม่ เพราะ 1. ราคา 600 ล้านแพงไป 2.สงสัยบริษัทมาซื้อที่ดินเพิ่งตั้งบริษัทแค่ 7 วัน ก็มาซื้อที่ดิน 600 ล้านได้ เป็นธุรกรรมที่น่าสงสัยครับ เงินมาอยู่ในบัญชีคุณประยุทธ์ได้อย่างไร ผมกล่าวหาคุณประยุทธ์ร่ำรวยผิดปกติ แล้วเงินส่วนหนึ่งที่นำมาซื้อที่ดินก็เป็นส่วนหนึ่งจากบริษัทที่บริติช เวอร์จิ้น ใช่หรือไม่.
นายยุทธพงศ์ จรัสเสถียร จัดหนัก บิ๊กตู่ ร่ำรวยผิดปกติ จากปมซื้อขายที่ดิน 600 ล้าน ของบิดานายกฯ ตั้งข้อสงสัย บริษัทที่มาซื้อที่ดิน ตั้งมาได้แค่ 7 วัน หาเงินจำนวนมากมาซื้อได้อย่างไร 
อภิปรายไม่ไว้วางใจ,อภิปรายไม่ไว้วางใจ 2563,ประชุมสภา,ยุทธพงศ์ จรัสเสถียร,ประยุทธ์ จันทร์โอชา,ซื้อที่ดิน 600 ล้าน,ร่ำรวยผิดปกติ,ข่าวทั่วไป